CELEX: 62016TN0012
Language: sk
Date: 2016-01-15 00:00:00
Title: Vec T-12/16: Žaloba podaná 15. januára 2016 – Slovinsko/Komisia

14.3.2016   
            
            
               SK
            
            
               Úradný vestník Európskej únie
            
            
               C 98/54
            
         Žaloba podaná 15. januára 2016 – Slovinsko/Komisia
   (Vec T-12/16)
   (2016/C 098/69)
   Jazyk konania: slovinčina
   
      Účastníci konania
   
   
      Žalobkyňa: Slovinská republika (v zastúpení: L. Bembič, splnomocnený zástupca)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2015/2098 z 13. novembra 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) [oznámené pod číslom C(2015) 7716] (Ú. v. EÚ L 33, s. 35), v rozsahu, v akom sa týka Slovinskej republiky, a najmä časť uvádzajúcu
               nedostatočný kontrolný postup (nedostatky týkajúce sa administratívnych kontrol) pri umelo vytvorených poľnohospodárskych pozemkoch, za čo jej bola vykonaná oprava oddelenej priamej pomoci vo výške 42 615,90 eur za rozpočtový rok 2013 (rok žiadosti 2012), vo výške 45 519,08 eur za rozpočtový rok 2014 (rok žiadosti 2013) a vo výške 34 211,94 eur za rozpočtový rok 2015 (rok žiadosti 2014),
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu žaloby žalobkyňa uvádza tri žalobné dôvody týkajúce sa overenia poľnohospodárskych pozemkov, a to zjavne nesprávne posúdenie, nedostatok odôvodnenia a porušenie zásady zákonnosti.
   Podľa žalobkyne Komisia nesprávne konštatovala, že v Slovinsku zatiaľ neexistuje dostatočný systém overovania prípustnej minimálnej plochy. V tejto súvislosti uvádza, že malé poľnohospodárske parcely sú v Slovinsku dôsledok prírodných podmienok a historického rozdelenia poľnohospodárskych plôch. Okrem toho tieto plochy nie sú vytvorené umelo z dôvodu splnenia podmienok na získanie platieb pomoci. Nakoniec počas preskúmania Komisia nekonštatovala ani nestanovila žiadne porušenie, pretože sporné plochy spĺňali všetky podmienky stanovenia poľnohospodárskej plochy a poľnohospodárskej parcely.